Kantabrija

Kantabrija () – autonominis regionas Ispanijos šiaurėje, kartu ir to paties pavadinimo provincija. Sostinė ir didžiausias miestas – Santanderas. Plotas 5321 kv. km (15-ta vieta tarp autonominių regionų). Gyventojų – 593,8 tūkst. (2012 m.; 16-ta vieta tarp autonominių regionų).

Istorija 
Antikos laikotarpiu teritorijoje gyveno keltiberų kantabrų gentis, nuo kurios kilęs ir regiono pavadinimas. Pasak kai kurių šaltinių gentį valdė tik moterys. V a. kantabrus iš regiono išstūmė į Iberijos pusiasalį atsikėlę ir jį užkariavę vestgotai, kurie Kantabrijoje įkūrė savo kunigaikštystę. VIII a. beveik visas Iberijos pusiasalis atiteko maurams, tačiau Asturija ir Kantabrija liko neužkariautos ir iš čia prasidėjo pusiasalio rekonkista.

Miestai 

Didžiausi provincijos miestai (2014 m.):
 Santanderas – 175,7
 Torelavega – 54,1
 Kastro Urdialesas – 32,1
 Kamargas – 31,0
 Pjelagosas – 23,9
 El Astiljeras – 18,2

Šaltiniai 

Ispanijos regionai